Søgne prestegjeld

Søgne prestegjeld var et prestegjeld tilhørende Mandal prosti i Agder og Telemark bispedømme i Den norske kirke. Det omfattet sogn i tidligere Søgne, nå Kristiansand kommune i Agder fylke, og hovedkirken var Søgne kirke.

Søgne prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

Historikk 
Sygna sókn (norrønt) har sin opprinnelse fra kristningen av landet. Søgne antas å være lagt under Oddernes prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Søgne hørte til Oddernes prestegjeld inntil 1604. Ved kongebrev fra Christian IV 10. juli 1604 ble Søgne og Greipstad sogn skilt ut som eget sognekall.

Prestegjeldet er i 1620 omtalt i Graagaas som Søgne Præstegjeld under Mandals Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.

Ved kgl. res. 24. oktober 1969 ble Finsland sogn overført fra Bjelland prestegjeld til Søgne prestegjeld.

Ved avviklingen bestod Søgne prestegjeld av menighetene i Søgne, Greipstad og Finsland.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Prester i Søgne prestegjeld

Referanser

Kilder 
 
 

Kristiansands historie
Prestegjeld i Agder
Prestegjeld i Agder og Telemark bispedømme